El 25 de mayu y la señaldá de lo que nun foi
#000000
Esti 25 de mayu, por primer vez dende la formación de l’actual autonomía asturiana, el gobiernu del Principáu apuesta por da-y visibilidá al aniversariu d’una recatafila d’acontecimientos que suponen la entrada pela puerta grande d’Asturies na dómina contemporánea. Depués de cuatro décades apostando por una fiesta relixosa (porque lo que se celebra’l 8 setiembre ye’l cumpleaños de la Virxe de Cuadonga, non la fecha desconocida d’una batalla) paez que l’actual gobiernu asturianu redescubrió esta fecha tan importante como escaecida.
#000002